L'Autodromo Enzo e Dino Ferrari de Imola l'era uno dei pì consideradi e dei pì famosi zircuiti par le machine de Formula 1. Fin ancò al 2006 se ghe corea el Gran Premio de San Marin de Formula 1. Deso le atività iè fèrme par via de laori de amodernamento de la strutura, che la ghe n'gavea bisogno. Inte el 1994 el traciato l'è restà famoso par via de uno dei piassè sfortunai gran premi de Formula 1: inte el vènerdi Barrichello su Jordan-Hart el se ga schiantà contro na mureta vegnendo fora da la variante basa; inte el sabo l'austriaco Ratzenberger su Simtek el sà schiantà ne la curva Villeneuve e el sà copà; de domenega xe 'ndà anca pezo: in partensa la Benetton de JJ Lehto l'è restà piantà en griglia e Pedro Lamy su la so Lotus-Mugen el ga ciapà in pieno, e i detriti de le do veture i ga ferìo anca dei tifosi sui spalti; al setemo ziro a la curva del Tamburelo Ayrton Senna el se ga schiantà contro el muro de protesion ai 300 km a l'ora e l'è morto, e poco dopo el pilota de la Larrousse Comas el gà ris-cià de tor soto i socoridori che i x'era su la pista par Ayrton Senna; durante el secondo pit-stop la Minardi de Michele Alboreto la ga perso la ruda de drio destra che la ga ciapà un pieno tri mecanici Ferrari e un Lotus. Dopo quei fati i ga pensà de risistemar el traciato e de réndarlo piasè seguro: le do curve Villeneuve e del Tamburelo x'è stae sostituie co piassé lente chicane, mentre x'é stà eliminae la chicane de l'acqua mineral e un toco dela variante basa, sostituie co do curve normal.